REPUBLIKA HRVATSKA
MINISTARSTVO VANJSKIH I EUROPSKIH POSLOVA

Temeljem Zakona o udrugama (NN, broj 74/14, 70/17 i 98/19), Zakona o Zakladama (NN, broj106/18, 98/19), Uredbe o kriterijima, mjerilima i postupcima financiranja i ugovaranja
programa i projekata od interesa za opće dobro koje provode udruge (NN, broj 26/15), Uredbeo kriterijima za utvrđivanje korisnika i načinu raspodjele dijela prihoda od igara na sreću za
2020. (NN, broj 128/19) te Odluke o raspisivanju i provedbi Javnog poziva za prijavu Programa
suradnje s organizacijama civilnog društva koje se bave razvojnom suradnjom i humanitarnom
djelatnošću u inozemstvu, KLASA: 302-01/20-01/35; URBROJ: 521-II-03-20-2 od 17. rujna
2020. godine, Ministarstvo vanjskih i europskih poslova Republike Hrvatske
raspisuje

Javni pozivza prijavu Programa suradnje s organizacijama civilnog društva
koje se bave razvojnom suradnjom i humanitarnom djelatnošćuu inozemstvu
I.
Pravo podnošenja prijava programa i projekata na Javni poziv (u daljnjem tekstu: Poziv) imaju
organizacije civilnog društva1 (u daljnjem tekstu: prijavitelj) koje su registrirane u Republici
Hrvatskoj, a koje obavljaju djelatnost u području međunarodne razvojne suradnje i humanitarne
pomoći u inozemstvu s ciljem predstavljanja, promicanja i jačanja suradnje Republike Hrvatske
na ovom području.
II.
Za predmetni poziv predviđena su financijska sredstva u iznosu do 3.000.000,00 kn. Najmanjiiznos financijskih sredstava koji se može dodijeliti po pojedinom projektu za provedbu
projektnih aktivnosti je 250.000,00 kn, a najveći iznos 500.000,00 kn.
Projekti se mogu financirati u stopostotnom iznosu ukupnih prihvatljivih troškova projekta, pričemu potencijalni prijavitelji i partneri nisu dužni osigurati sufinanciranje iz drugih izvora.
Ministarstvo vanjskih i europskih poslova nije u obvezi utrošiti cjelokupan iznos predviđenihsredstava za financiranje aktivnosti ovog Poziva.
1

Udruge, zaklade, privatne ustanove i vjerske zajednice.

III.
Poziv je usmjeren na prijavu neprofitnih projekata koji će se provoditi izvan teritorija Republike
Hrvatske, a od prijavitelja se očekuje da prijavljenim projektnim aktivnostima promiču
međunarodnu prepoznatljivost Republike Hrvatske.
IV.
Programi koji se prijavljuju na ovaj Poziv moraju obuhvaćati najmanje jedan zemljopisni ijedan sektorski prioritet te poželjno, jedan ili više tematskih prioriteta.
V.
Javni poziv otvoren je do 26. listopada 2020. godine. Prijave se podnose na propisanim
obrascima koji su zajedno s ostalom dokumentacijom Javnog poziva i Uputama za prijavitelje
dostupni na internetskoj stranici Ministarstva vanjskih i europskih poslova, www.mvep.hr.
Prijave na Javni poziv šalju se preporučeno poštom ili kurirskom službom do naznačenog rokaza dostavu prijava na adresu Ministarstva vanjskih i europskih poslova, Zagreb, Trg N.Š.
Zrinskog 7- 8. Na vanjskom dijelu omotnice potrebno je istaknuti puni naziv i adresu prijaviteljas napomenom “Javni poziv za prijavu Programa suradnje s organizacijama civilnog društva
koje se bave razvojnom suradnjom i humanitarnom djelatnošću u inozemstvu“.
Prijave poslane nakon navedenog roka, nepotpune, ili prijave podnesene suprotno uvjetima iz
Poziva, neće se razmatrati.
VI.
Postupak otvaranja i pregleda dostavljenih prijava, procjena prijava, dostava dodatne
dokumentacije, donošenje odluke o dodjeli financijskih sredstava, ugovaranje, podnošenje
prigovora, postupanje s dokumentacijom kao i indikativni kalendar provedbe Javnog poziva
detaljno su opisani u Uputama za prijavitelje.
VII.
Odluka o dodjeli financijskih sredstava odobrenim projektima bit će objavljena na internetskoj
stranici Ministarstva vanjskih i europskih poslova, www.mvep.hr u roku od osam radnih dana
od dana donošenja.
Temeljem Odluke o dodjeli financijskih sredstava odobrenim projektima, ministar vanjskih i
europskih poslova sklopit će s nositeljima projekata pojedinačne ugovore. Dinamika isplate
financijskih sredstava detaljnije je objašnjena u Uputama za prijavitelje.
VIII.
Ministarstvo vanjskih i europskih poslova zadržava pravo da za vrijeme trajanja projekta od
Korisnika financiranja zatraži periodično izvješće (narativno i financijsko) o statusu provedbe
projekta.
IX.
Sva pitanja vezana uz Poziv mogu se postaviti isključivo elektroničkim putem, slanjem upita
na sljedeću adresu elektroničke pošte, programi.suradnje@mvep.hr i to najkasnije do 12.
listopada 2020. godine. Ministarstvo vanjskih i europskih poslova nema obvezu odgovoriti na
pitanja postavljena nakon ovog datuma.

Odgovori na postavljana pitanja bit će objavljeni na internetskoj stranici Ministarstva vanjskih
i europskih poslova, www.mvep.hr i to najkasnije 7 dana prije isteka Javnog poziva.

KLASA: 302-01/20-01/35
URBROJ: 521-II-03-20-6
Zagreb, 18. rujna 2020.